Ģ

Ģ ir no latīņu alfabēta atvasināts burts, burtam G apakšā vai augšā pievienojot ķeksīti vai apgriezto jumtiņu. Tas ir latviešu un latgaliešu alfabēta 11. burts. Mazajam ģ ir tipogrāfiska īpatnība — tā kā tas pats par sevi ir zems, tā mīkstinājuma zīme novietota nevis zem burta, bet apgrieztā veidā virs tā. Latviešu valodā ⟨ǧ⟩ tiek lietots arī kā ⟨ģ⟩ rokraksta forma, īpaši slīprakstā. Burts Ģ ir 3. retākais burts latviešu valodā — analizētā korpusā tas sastāda tikai 0,16% no visiem burtiem tekstos.

 Izruna 
Ģ apzīmē balsīgu palatālu eksplozīvu slēdzeni [ɟ]. Izrunas laikā mēles vidusdaļa tiek pacelta pret cietajām aukslējām, īslaicīgi aizturot gaisa plūsmu un tad to atbrīvojot, radot īsu un skaidru skaņu. Atšķirībā no Ķ, kas ir nebalsīgs palatāls eksplozīvs slēdzenis, Ģ veidojas ar balss saišu vibrāciju, kas piešķir skaņai balsīgumu.

 Atsauces 

Kategorija:Latviešu alfabēta burti